РЕПУБЛИКА СРБИЈА

*Г р а д Б е о г р а д*

Градска општина Младеновац

Комисија за спровођење поступка јавне набавке

Број: 03.10.404-51/2020

Дана: 2.7.2020. године

На основу члана 63. став 3. и члана 54. став 12. тачка 1. Закона о јавним набавкама ("Сл. гласник РС", бр. 124/2012, 14/2015 и 68/2015), Комисија за спровођење поступка јавне набавке образована Решењем председника градске општине Младеновац бр. 03.10.404-51/2020 од 25.6.2020. године, даје следеће:

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

У поступку јавне набавке мале вредности услуге израде техничке документације за изградњу водоводне мреже у регулацији ул. Војводе Мишића, ул. Николе Тесле и ул. Кнеза Лазара у МЗ 25. мај, ЈНМВ бр. 2.9/2020, а поводом Захтева за појашњење конкурсне документације заинтересованог понуђача од 30.6.2020. године, Комисија даје следеће појашњење конкурсне документације:

**Питање заинтересованог понуђача:**

"У ЈН бр. 2.9/2020 Израда техничке документације за изградњу водоводне мреже у регулацији ул. Војводе Мишића, ул. Николе Тесле и ул. Кнеза Лазара у МЗ 25. мај као услов у погледу кадровског капацитета захтевана је лиценца 314.

Лиценца 313 је потпуно равноправна са захтеваном у погледу траженог посла, те вас молим да као кадровски капацитет додате и „или лиценца 313".

**Одговор:**

Након провере наведеног, Наручилац прихвата сугестију заинтересованог понуђача и у вези са тим извршиће се измене и допуне конкурсне документације.